kardosdrur/scandi-wiki huggingface dataset:
Magdaléna Rybáriková

Magdaléna Rybáriková (født 4. oktober 1988 i Bratislava, Tjekkoslovakiet) er en professionel tennisspiller fra Slovakiet.

Eksterne henvisninger 

Tennisspillere fra Slovakiet
Personer fra Bratislava
Agnieszka Radwańska

Agnieszka Roma Radwańska (født 6. marts 1989 i Kraków, Polen) er en tidligere professionel tennisspiller fra Polen.

Hun blev i juli 2012 tabende finalist i Wimbledon finalen, mod Serena Williams

Eksterne henvisninger 
 

Tennisspillere fra Polen
Tennisspillere ved sommer-OL 2008
Tennisspillere ved sommer-OL 2016
Sabine Lisicki

Sabine Katharina Lisicki  (født 22. september 1989 i Troisdorf, Vesttyskland) er en professionel tennisspiller fra Tyskland.

Hun blev i juli 2013 tabende finalist i Wimbledon-finalen, mod Marion Bartoli.

Grand Slam-resultater 

Tegnforklaring:

 – = Ikke deltaget
 1 = Slået ud i 1. runde
 2 = Slået ud i 2. runde
 3 = Slået ud i 3. runde
 4 = Slået ud i 4. runde
 QF = Slået ud i kvartfinalen
 SF = Slået ud i semifinalen
 RU = Tabende finalist
 W = Vinder

Eksterne henvisninger 
 

Tennisspillere fra Tyskland
Personer fra Nordrhein-Westfalen
Aleksandra Wozniak

Aleksandra Wozniak (født 7. september 1987 i Montreal, Canada) er en professionel tennisspiller fra Canada.

Eksterne henvisninger 

Tennisspillere fra Canada
Alizé Cornet

Alizé Cornet (født 22. januar 1990 i Nice, Alpes-Maritimes, Frankrig) er en professionel tennisspiller fra Frankrig.

Eksterne henvisninger 
 

Tennisspillere fra Frankrig
Tennisspillere ved sommer-OL 2008
Tennisspillere ved sommer-OL 2012
Tennisspillere ved sommer-OL 2016
Cand.merc. (jur.)

Cand.merc.jur. (fork. for latin: candidatus/candidata mercaturæ et juris, engelsk titel: Master of Science in Business Administration and Commercial Laws) er en videregående uddannelse på kandidatniveau, der kombinerer erhvervsøkonomi og erhvervsjura. Uddannelsen, der varer 2 år, udbydes fire steder i Danmark: Copenhagen Business School, Syddansk Universitet, Aalborg Universitet samt ved Aarhus Universitet.

Erhvervsjura-uddannelsen integrerer discipliner fra det erhvervsøkonomiske og juridiske område, således at både økonomisk og juridisk metode inddrages i undervisningen. Cand.merc.jur.-uddannede får typisk beskæftigelse i det private erhvervsliv, hvor kombinationen af virksomhedsforståelse og juridisk metode er afgørende. Fordelingen af økonomi- og jurafag på uddannelsen er forskellig fra universitet til universitet, og en stor del af fagene på uddannelsen er valgfag. Cand.merc.jur.-uddannelsen er ikke adgangsgivende til advokatuddannelsen, ligesom stillinger som dommer, retsformand i Landsskatteretten og anklager er forbeholdt personer med uddannelsen cand.jur.

Med den akademiske titel, cand.merc.jur., er man specialiseret jurist med særlig viden inden for erhvervslivets forhold, såvel på nationalt som internationalt plan. Selvom formålet som erhvervsjurist ikke er at opnå advokatbestalling, hvilket udelukkende er forbeholdt cand.jur.-uddannede, er erhvervsjurister på fremmarch i advokatbranchen. Cand.merc.jur.-uddannede kan i nogle virksomheder videreuddanne sig på samme måde, som cand.jur.-uddannede kan videreuddanne sig som advokater. Der findes dog ikke en officiel uddannelse med akkrediteret eksamen. Videreuddannelsen for erhvervsjurister, der ønsker en karriere i advokatbranchen, tager afsæt i advokatuddannelsen, hvor indholdet samt omfanget er tilpasset medarbejdere med cand.merc.jur.-baggrund.

Cand.merc.jur.-uddannede får job i enten private virksomheder, hvor arbejdsområderne kan spænde vidt mellem forskellige juridiske felter, eller i offentlige instanser.

Kilder og eksterne henvisninger 
 Om uddannelsen på Uddannelsesguiden.dk

Referencer 

Kandidater
Lange videregående uddannelser i Danmark
Kandidatgrader
Erhvervsøkonomi
Jura
Sara Koppel

Sara Koppel (født 1970) er en af de sidste animatorer i Danmark, der stadig tegner på papir. Hun er datter af Ulla og Anders Koppel. Storesøster til Benjamin Koppel og Marie Carmen Koppel.

Sara har siden hun var 14 år været fuldtidstegner og startede på tegnedrengene og Swan Film på Valhalla i 1984. Sara er autodidakt, og har været en del af bz-bevægelsen i København.

Siden da har hun arbejdet på alle større animationsfilm i 80'erne og 90'erne med Jannik Hastrup og A. Film. Hun har siden 2002 haft sit eget atelier, Koppel Animation, som er et animationsstudie i København. Sara Koppel har 25 års erfaring i feature- og korte film, reklamer, storyboard og design karakter, og er med sin kortfilm "Naked Love - Ea´s Garden" en pioner inden for erotiske animationsfilm.

Se også 
 Koppel-slægten med polsk-jødiske aner

Eksterne henvisninger 

 Koppel Animation & Naked Love Film
 Sara Koppels - CV 
 

Tegnere fra Danmark
Sara
Animatorer fra Danmark
Christianialoven

Christianialoven (egentlig: Lov om anvendelse af Christianiaområdet) var en dansk lov, der blev vedtaget af Folketinget i 1989. Loven blev ændret i 2004 og ophævet i 2013.

Loven havde til formål at lovliggøre anvendelse af Christiania i overensstemmelse med landsplandirektivet og lokalplanen for området og fastslår hvilke betingelser, der er for anvendelsen Ofte omtales loven af kritikerne som et instrument i statens normalisering af fristaden. Loven betød samtidig, at det er Forsvarsministeriet og ikke som hidtil Københavns Kommune, der er ansvarlig for planlægningen af området.

Referencer 

Loven
Danmarks love
Politik i 1989
Politik i 2004
Den Grå Hal

Den Grå Hal er en hal beliggende i fristaden Christiania på Christianshavn i København, der siden fristadens etablering i 1970'erne har været anvendt til koncerter, teaterforestillinger, foredrag og fester.

Hallen er opført i 1891 og fungerede som ridehus på Bådsmandsstrædes Kaserne.

Blandt de kunstnere, der har optrådt i Den Grå Hal er NOFX, Portishead, Red Hot Chili Peppers, Prodigy, Bob Dylan, Rage Against the Machine, Metallica, Manic Street Preachers og Faithless, men også danske navne som Gnags, D-A-D og Savage Rose har givet koncert i hallen. 

Kulturarvsstyrelsen fredede i 2007 bygningen.

Christiania
Spillesteder i København
Christianshavn
Fredede bygninger, konstruktioner og anlæg i Københavns Kommune
Fredede militæranlæg i Danmark
Peng Shuai

Peng Shuai er et kinesisk navn; efternavnet/familienavnet er Peng.

Peng Shuai (simplificeret kinesisk: 彭帅, traditionel kinesisk: 彭帥, pinyin: Péng Shuài, født 8. januar 1986 i Hunan, Kina) er en professionel tennisspiller fra Kina.

Eksterne henvisninger 

 

Tennisspillere fra Kina
Zheng Jie

Zheng Jie er et kinesisk navn; efternavnet/familienavnet er Zheng.

Zheng Jie (simplificeret kinesisk: 郑洁, traditionel kinesisk: 鄭潔, pinyin: Zhèng Jié, født 5. juli 1983 i Chengdu, Sichuan, Kina) er en professionel tennisspiller fra Kina.

Eksterne henvisninger 

 

Deltagere for Kina ved sommer-OL 2008
Tennisspillere fra Kina
Mia Ikumi

Mia Ikumi (født 27. marts 1979, død 7. marts 2022) var en japansk mangaka. Hun tegnede blandt andet Tokyo Mew Mew, der havde Reiko Yoshida som fatter, og stod selv for efterfølgeren Tokyo Mew Mew a la Mode.

Andre arbejder 
 Tokyo Black Cat Girl
 Super Doll Licca-chan
 Repure
 The Wish That Surpasses Every Request
 Koi Cupid 
 Bunnies Dropping Stars 
 The Sleeping Beauty of Strawberry Forest
 Girl's Fight
 Berry Shirayuki report

Eksterne henvisninger 
 Mia Ikumi på Anime News Network.

Mangaka
Søren Vinterberg

Søren Vinterberg (født 13. november 1944 på Frederiksberg) er en dansk mag.art., journalist og kulturanmelder.

Vinterberg blev student fra Metropolitanskolen i 1963 og blev efterfølgende journalistelev ved Skagens Avis. Her var han dog kun til 1964, men uddannede sig i stedet i litteraturvidenskab ved Københavns Universitet. Han har været ansat som taleskriver i Kulturministeriet og som journalist ved Børsen, nyhedsmagasinet NB og Information. I 1990 kom han til Politiken som litteraturredaktør og redaktør af sektionen Kulturliv. Senere har han været anmelder samme sted. Har bl.a. skrevet bogen Levende streger om bladtegninger i Politiken gennem 125 år som udkom i 2009.

Søren er søn af leksikografen Hermann Vinterberg. Han er far til fire børn, deraf Thomas Vinterberg.

Anerkendelser 
 Fremads Jubilæumslegat (1989)
 International Board on Books for Young People (1990)
 Døssingprisen (1992)

Referencer 

Journalister fra Danmark
Personer fra Frederiksberg
Journalister ved Politiken
Personer i Kraks Blå Bog
Studenter fra Metropolitanskolen
Svineinfluenza

Svineinfluenza er en influenza, der forårsages af en virus, der findes hos grise. Den kan overføres til mennesker, jf. zoonose, men tidligere er dette kun sket for folk som til dagligt er i tæt kontakt med grise. I april 2009 skete noget nyt, idet der for første gang blev konstateret en menneske-til-menneske-smitte forårsaget af en svineinfluenza-virus.

Beskrivelse 
Svineinfluenza er meget smitsom og vil typisk ramme alle dyr i eller en meget stor del af en svinebesætning. De ramte dyr får høj feber og en række andre symptomer, der kendes fra almindelig influenza. Sygdommen kan have dødelig udgang eller for drægtige søers vedkommende medføre abort. Svineinfluenza skyldes primært virus af typerne H1N1, H1N2 og H3N2, der lige som lignende vira florerer over store dele af kloden. Den kan ikke behandles med antibiotika, men det er muligt at vaccinere mod H1N1 og H3N2.

Udbruddet i North Carolina 1998 

I august 1998 var der et stort udbrud af svineinfluenza i en stor industrialiseret so-farm i North Carolina, USA. Det var formentlig det mest betydningsfulde udbrud af svineinfluenza i Amerika i 60 år. Det var et virus som aldrig var set før, hvilket betød at alle svin var i fare for at blive smittet, fordi de havde ikke opbygget nogen immunitet tidligere. Af denne grund spredte den sig meget hurtigt; via forurenet udstyr, forurenet fodtøj, forurenede lastbiler. Virusset blev spredt langs med svine-transportruterne, og det følgende år var den i svinefarme over hele USA, men på dens vej syntes den at mutere til et såkaldt “triple re-assortant H1N1” virus, med komponenter af svine-, human- og fugle-influenzavirus. Det var første gang sådan et triple-virus var blevet identificeret i USA. 

Nogle få år efter udtalte en førende amerikansk virolog, dr. Richard
Webby, at svin i USA var “et stedse vigtigere reservoir for virus med human pandemisk potentiale.” Det store antal dyr, trængslen, manglen på frisk luft og sollys er et nærmest perfekt miljø for nye såkaldte super-strenge af influenzavira at bryde ud og spredes i. Fordi der er mennesker i stalden i længere perioder, kan virusset bevæge sig til mennesker, og igen tilbage til svin; på denne måde skabes et nyt virus. De folk, som arbejder på industrialiserede farme i USA, er lavtlønnede og har derfor ikke adgang til hverken sundhedsvæsen eller screening, og de indtager derfor rollen som 'bro-byggere' – dvs. nogle som bringer smitten fra industri-farmen og ud i den videre befolkning.

For 6/8 (75 pct.) vedkommende er dette virus identisk med det virus som brød ud i Mexico i 2009. “Triple re-assortant H1N1” virusset fortsætter med at cirkulere i amerikanske svin, men det bør nævnes at to komponenter af virusset synes at stamme fra eurasiske strenge, hvilket gør puslespillet mere komplekst.

Indonesien 
I 2005 var der et udbrud af fugleinfluenza i Indonesien, og det blev konstateret at talrige svin i området bar på virussen, uden dog selv at blive syge af den. Men i samspil med andre lignende vira kan der komme et udbrud.

Se også 

 Influenzapandemien 2009

Noter

Kilder 

 Influenza /svineinfluenza , www.infosvin.dk, læst 27. april 2009

Dyrs sygdomme
Influenza
Zoonoser
Sara Errani

Sara Errani (født 29. april 1987 i Bologna, Italien) er en professionel tennisspiller fra Italien.

Eksterne henvisninger 
 

Tennisspillere fra Italien
Personer fra Bologna
Deltagere for Italien ved sommer-OL 2008
Deltagere for Italien ved sommer-OL 2012
Deltagere for Italien ved sommer-OL 2016
Tennisspillere ved sommer-OL 2008
Tennisspillere ved sommer-OL 2012
Tennisspillere ved sommer-OL 2016
Julien Escudé

Julien Escudé (født 17. august 1979 i Chartres, Frankrig) er en fransk tidligere fodboldspiller, der spillede som midterforsvarer. Han spillede gennem karrieren for blandt andet Cannes og Rennes i hjemlandet, AFC Ajax i Holland, spanske Sevilla samt tyrkiske Besiktas.

Escudé vandt i 2004 det hollandske mesterskab med Ajax Amsterdam. Efter skiftet til Sevilla FC var han med til at vinde UEFA Cuppen i både 2006 og 2007, samt UEFA Super Cuppen i 2006 og Copa del Rey i både 2007 og 2010.

Escudé er bror til den tidligere professionelle tennisspiller, Nicolas Escudé.

Landshold 
Escudé spillede i sin tid som landsholdsspiller (2006-2010) 13 kampe for Frankrigs landshold, som han debuterede for den 11. august 2006 i et opgør mod Færøerne.

Titler 
Æresdivisionen
 2004 med Ajax Amsterdam

Copa del Rey
 2007 og 2010 med Sevilla FC

UEFA Cup
 2006 og 2007 med Sevilla FC

UEFA Super Cup
 2006 med Sevilla FC

Eksterne henvisninger 

Fodboldspillere fra Frankrig
Fodboldspillere fra AS Cannes
Fodboldspillere fra Stade Rennais FC
Fodboldspillere fra AFC Ajax
Fodboldspillere fra Sevilla FC
Fodboldspillere fra Beşiktaş JK
Dominika Cibulková

Dominika Cibulková (født 6. maj 1989 i Bratislava, Tjekkoslovakiet) er en professionel tennisspiller fra Slovakiet.

Eksterne henvisninger 
 

Tennisspillere fra Slovakiet
Personer fra Bratislava
Flavia Pennetta

Flavia Pennetta (født 25. februar 1982 i Brindisi, Italien) er en tidligere professionel tennisspiller fra Italien.

Hun vandt i 2015 den prestigefyldte tennisturnering US Open, hvor hun i finalen besejrede italienske Roberta Vinci med cifrene 7-6(4) 6-2.

Eksterne henvisninger 

Tennisspillere fra Italien
Deltagere for Italien ved sommer-OL 2012
Jimmy Briand

Jimmy Briand (født 2. august 1985 i Vitry-sur-Seine, Frankrig) er en fransk fodboldspiller, der spiller som angriber i Guingamp. Han kom til klubben i 2015. Tidligere har han spillet hos Rennes FC og Olympique Lyon, samt hos Hannover 96 i Tyskland.

Landshold 
Briand står (pr. marts 2018) noteret for tre kampe for det franske landshold, som han debuterede for den 11. oktober 2008 i en VM-kvalifikationskamp mod Rumænien.

Eksterne henvisninger 

Fodboldspillere fra Frankrig
Fodboldspillere fra Stade Rennais FC
Fodboldspillere fra Olympique Lyon
Fodboldspillere fra Hannover 96
Fodboldspillere fra En Avant Guingamp
Nadia Petrova

Nadesjda (Nadia) Viktorovna Petrova (russisk: Надежда Викторовна Петрова, født 8. juni 1982 i Moskva, Sovjetunionen) er en professionel tennisspiller fra Rusland.

Eksterne henvisninger 
 
 Officielt website 

Tennisspillere fra Rusland
Personer fra Moskva
Ydre rum

Det ydre rum (også kaldet rummet i al almindelighed) er en betegnelse for de relativt tomme regioner, der findes i Universet. Der findes ikke en egentlig grænse for hvor det rum begynder. Forskere på University of Calgary har beregnet at det ydre rum begynder 118 km over Jordens overflade, men typisk sættes grænsen for det ydre rum ved Kármán-linjen 100 km over Jordens overflade.

I modsætning til folkelig forståelse er rummet ikke helt tomt, men indeholder en lav tæthed af partikler (som hydrogenplasma og elektromagnetisk stråling). Hypotetisk set består det ydre rum også af mørk energi og mørkt stof.

Astronomi
Universet
Ivry-sur-Seine

Ivry-sur-Seine er en kommune i departementet Val-de-Marne i regionen Île-de-France i Frankrig. Kommunen er 6,10 km² stor og har 55.700 indbyggere (2007). Den er beliggende i den sydøstlige udkant af Paris, 5,3 km fra hovedstadens centrum. Paris' Chinatown, der er beliggende i 13. arrondissement grænser op til Ivry og har bredt sig til den nordlige del af kommunen. Mange asiatiske virksomheder og fødevarebutikker ligger i dag her.

Navnet
Oprindeligt hed Ivry-sur-Seine blot Ivry. Navnet kommer af det middelalderlatinske Ivriacum eller Ibriacum (Eburius) og betyder måske Eburius' ejendom. Eburius var en gællisk-romersk jordbesidder. I 1897 tog kommunen sit nuværende navn, der betyder Ivry ved Seinen, for at adskille sig fra de øvrige kommuner i Frankrig, der også har Ivry i sit navn.

Historie
Paris blev i 1860 udvidet ved at optage nogle af nabokommunerne. Ved den lejlighed blev Ivry-sur-Seine reduceret med omkring en tredjedel, svarende til det nuværende Chinatown. I 1963 dannede Ivry-sur-Seine rammen om henrettelsen af Jean Bastien-Thiry, der året forinden havde begået et attentatforsøg mod præsident Charles de Gaulle.

Transport

Metro
Kommunen betjenes af stationerne Pierre et Marie Curie og Mairie d'Ivry på Métro de Paris' linje 7 samt af RER.

Uddannelse 
 ESME Sudria
 École supérieure d'informatique, électronique, automatique
 École des technologies numériques appliquées
 Institut polytechnique des sciences avancées

Eksterne henvisninger

Byer i Val-de-Marne
13. arrondissement
Lasse Thorning

Lasse Thorning (født 1984) er digter og dansk mester i Poetry Slam 2009. 

I 2007 optog instruktør Helene Moltke-Leth fem digtfilm til "Digte fra 2. sal" på DR2, hvor kortfilmen Sporenstregs med et af Thornings digte blev kåret "Bedste Kortfilm" ved Odense Filmfestival 2007. 

Sammen med digteren Thorkil Jacobsen drager Lasse Thorning med støtte fra Huskunstnerordningen rundt på skoler i Danmark og underviser i kreativ skrivning, digte, scenepoesi og poetryslam. 

Fra 2005-2008 har Thorning været medarrangør af Poetry Slam Cph. (PSC), der er navnet på foreningen bag en litterær oplæsningsscene for poetry slam i København. Siden stiftelsen i september 2004 har PSC stået for min. 2 månedlige oplæsninger i digt-konkurrenceformen på Vesterbro.

Udgivelser 
 Sådan og sådan, Jorinde & Joringel, 2011

Eksterne referencer 
http://www.lasselasse.dk 

Poesi
Digtere fra Danmark
Kristian Kirk (fodboldspiller)

Kristian Johannes Kirk (født 30. juli 1986 i Nors) er en dansk fodboldmålmand, der senest spillede for Næsby Boldklub i 2. division.

Karriere 
Kirk spillede fodbold i barndomsbyen Nors og ungdomsfodbold i Thisted FC og AaB. Efter tiden i Aalborg, tog han kortvarigt til Jetsmark, inden han tog til Hobro IK, der spillede i 2. division.

Viborg FF 
I sommeren 2005 underskrev Kristian Kirk en kontrakt med superligaklubben Viborg FF. Her skulle han tage kampen op med målmand John Alvbåge. Alvbåge beholdt sin plads på holdet. Senere har Kirk taget kampen op mod Anders Rasmussen og Robert Veselovsky om en plads i målet for Viborg FF, men Kirk blev primært benyttet som reservemålmand. Den 24. maj 2008 blev han registreret for sin eneste kamp i Superligaen, da han spillede hele kampen for Viborg på udebane mod Esbjerg fB på Blue Water Arena.

Kristian Kirk og Viborg FF forlængede kontrakten i februar 2009, så de nu havde papir på hinanden til 30. juni 2012. I de efterfølgende sæsoner blev det ikke til mange kampe for klubbens førstehold.

I slutningen af september 2011 meddelte Viborg FF, at de efter ønske fra Kristian Kirk havde ophævet kontrakten otte måneder før den udløb. Kirk var blevet træt af livet som professionel fodboldspiller og ville begynde at læse psykologi på universitetet.

Thisted FC 
Kristian Kirk vendte i januar 2012 tilbage til fodbolden i barndomsklubben Thisted FC. Aftalen indebar at Kirk kun havde fodbold som bibeskæftigelse, mens han studerede. Klubben lå på 3. pladsen i 2. division Vest, 11 point efter førerholdet FC Fyn. Efter sæsonen 2012/13 meddelte Kirk, at han forlader Thisted FC for at flytte til Fyn af personlige hensyn.

Næsby 
Efter bruddet med Thisted FC flyttede Kirk i sommeren 2013 til fynske Næsby Boldklub. Han meddelte dog i februar 2014, at han satte karrieren på stand-by, idet han manglede motivation og i stedet ville hellige sig til sit universitetsstudie.

Eksterne henvisninger 
Kristian Kirks spillerprofil på Thisted FCs hjemmeside

Referencer 

Fodboldspillere fra Danmark
Fodboldspillere fra Viborg FF
Fodboldspillere fra Jetsmark IF
Fodboldspillere fra Thisted FC
Fodboldspillere fra Hobro IK
Personer fra Thy
Fodboldspillere fra Næsby Boldklub
Studenter fra Viborg Katedralskole
Helgoland Airlines

Helgoland Airlines var et flyselskab med basis på Flugplatz Wilhelmshaven-Mariensiel. Helgoland Airlines var et mindre flyselskab med mindre fly.

Flytyper
 1 Cessna 404 Titan (D-IORE)
 1 Britten-Norman BN-2 Islander (D-IORF)

Destinationer fra Dynen
Nordholz–Wilhelmshaven 

Nordholz–Hamborg

Tidligere flyselskaber fra Tyskland
Etableret i 1993
Ophørt i 2003
Luftfart i Niedersachsen
S/S Wartheland

M/S Wartheland var et tysk troppetransportskib på 6.783 BRT, der 2. oktober 1943 sejlede 198 jøder og 150 kommunister til Swinemünde i Nazi-Tyskland. De jødiske fanger blev transporteret videre til ghettoen Theresienstadt, mens kommunisterne blev bragt til koncentrationslejren Stutthof.

Wartheland var oprindelig bygget på Nakskov Skibsværft for det norske rederi Westfal-Larsen & Co. A/S i Bergen, men blev i 1942i, mens det endnu var under bygning, beslaglagt af den tyske marine. Skibets oprindelige navn var Falkanger (det var Westfal-Larsens tredje skib af det navn), men ved stabelafløbningen den 20. december 1942 fik det navnet Wartheland efter et af de fire Reichsgaue, som den del af Polen, der efter 1939 blev indlemmet i det tyske rige, var inddelt i. Wartheland gjorde tjeneste som målskib ved ubådsskolerne i Mürwik og Travemünde. I september 1943 kom Wartheland til København for at gennemgå forskellige reparationer. Inden Wartheland genoptog tjenesten som målskib, fungerede det som fangetransportskib ved deportationen af de danske jøder, der blev arresteret natten 1.-2. oktober 1943, og de kommunister, der sad i Horserødlejren. Sammen med Wartheland lå også skibene Monte Rosa (senere HMT Empire Windrush) og Moero ved Langelinie for at tage fanger om bord; der blev imidlertid kun brug for Wartheland til dette formål.

I januar-februar 1945 deltog Wartheland i evakueringen af tyske soldater og civile fra Østprøjsen og de øvrige tyske østområder. Den 11. februar 1945 ankom Wartheland til København medførende 2.028 sårede, 200 flygtninge og 115 sanitetsfolk samt ligene af 25 soldater og/eller flygtninge, der var døde under sejladsen.

Ved krigens afslutning befandt Wartheland sig i København. Den 14. juni 1945 blev skibet givet tilbage til sine norske ejere.

Ekstern henvisning 
 Weimar Reeplau (SS Wartheland)

Noter 

Skibe fra 2. verdenskrig fra Tyskland
Overhuset

Overhuset (, fulde navn: The Right Honourable the Lords Spiritual and Temporal of the United Kingdom of Great Britain and Northern Ireland in Parliament assembled) også kendt som House of Peers udgør sammen med andetkammeret Underhuset (House of Commons) Storbritanniens parlament. Overhuset har 742 medlemmer og har ligesom Underhuset sæde i Palace of Westminster i London. 

Overhuset har siden 1911 ikke haft mulighed for at blokere for vedtagelsen af lovgivning hvis Underhuset har vedtaget forslaget og har derfor ikke nogen reel politisk magt.

Medlemskab 
Oprindelig var medlemskab af Overhuset arveligt, idet adelige besad pladserne, men efter en række reformer består Overhuset hovedsagelig af medlemmer der er udpeget af premierministeren. Under 100 har i dag arvet embedet. 26 af medlemmerne tilhører gruppen Lords Spiritual: de øverste gejstlige ledere i den anglikanske kirke. 

Pr. marts 2009 havde House of Lords 742 medlemmer, hvilket er 96 mere end Underhuset, der har 646.

Politisk magt 
Tidligere fungerede Overhuset som appelret i straffe- og civile retssager, men denne ordning blev afskaffet pr. oktober 2009. I dag gennemfører det lovtekniske undersøgelser af regeringslovforslag og har siden 1911 ikke haft mulighed for at blokere for vedtagelsen af lovgivning hvis Underhuset har vedtaget forslaget.

Overhusets magt er op gennem det 20. århundrede blevet gradvis svækket, og i dag er kammerets indflydelse på britisk politik mindre end nogensinde. Debatten om institutionens fremtid har verseret længe, bl.a. har partiet Labour længe ønsket at afskaffe kammeret. I 2007 stemte et flertal i Underhuset for et vejledende forslag om at alle medlemmer af Overhuset skulle vælges.

Eksterne Henvisninger 
 Houses of Parliament

Parlamenter
Storbritanniens politik